PATVIRTINTA

 Vilniaus rajono savivaldybės

 administracijos direktorės

 2022 m. kovo 30 d.

įsakymu Nr. A27(1)-875

 Priedas Nr. 4

**Vilniaus rajono savivaldybės administracijos Dūkštų seniūnijos**

**2022 m. veiklos planas**

1. **Vilniaus rajono savivaldybės administracijos Dūkštų seniūnijos aplinka.**

1.1. Seniūnijos plotas, miestelių, kaimų trumpa charakteristika.

Dūkštų seniūnija yra Vilniaus rajone, Seniūnijos plotas – 9100 ha, ribojasi su Vilniaus rajono Sudervės ir Maišiagalos bei Širvintų ir Elektrėnų rajonų seniūnijomis.

Dūkštų seniūniją sudaro 49 kaimai. Didžiausi iš jų Brinkiškės (587 gyv.), Dūkštos (321 gyv.), Geisiškės (244 gyv.), Verkšionys (110 gyv.), Miežionių k. (104 gyv.) Seniūnija yra žinoma savo istorija, nuostabiu ir turtingu kraštovaizdžiu, miško gėrybėmis ir vandens telkiniais. Dūkštų seniūnijos teritorijoje išsidėstęs Neries regioninis parkas, kuris veikia siekiant išsaugoti vertingus istorijos, gamtos, kultūros paminklus, juos tvarkyti ir racionaliai naudoti, globoti savitą augaliją ir gyvūniją.

Pačias Dūkštas puošia 1850 – 1856 m. statyta akmeninė neogotikinė Šv. Onos bažnyčia. Ją projektavo kunigai Pijorai dėl ko ir pats miestelis gyventojų dažnai vadinamas Pijorų Dūkštomis. Šalia bažnyčios veikia senosios kapinės, kuriose palaidoti Pijorų kunigai.

Dūkštų seniūnijoje veikia Dūkštų pagrindinė mokykla, Vilniaus rajono šeimos ir vaiko gerovės centras, Dūkštų biblioteka, NDKC Dūkštų skyrius, Neries regioninis parkas, Dūkštų girininkija, neogotikinė Šv. Onos bažnyčia, Šv. kankinio Jurgio Nugalėtojo cerkvė, 3 parduotuvės, UAB „Airėnai“, UAB „Smelinga“, UAB „[J&S Gėlės](https://www.registrucentras.lt/jar/paieska/k.php?kod=302685709&p=1)“, privatus vaikų darželis MB „Terlius“, UAB „Jojimo centras Žirgas“, restoranas „Food in the Wood“, kavinė „Pušynėlis“, šaudykla „TGR Lithuania“.

 1.2. Seniūnijos gyventojai (2021 m. gruodžio 31 d. duomenimis).

Dūkštų seniūnijoje deklaravusių gyvenamąją vietą gyventojų skaičius – 2093, iš jų 13 gyv. įtraukti į GVNA apskaitą.

|  |  |
| --- | --- |
| Seniūnijos gyventojai pagal pagrindines amžiaus grupes | Skaičius |
| Darbingo amžiaus | 1403 |
| Pensinio amžiaus | 301 |
| Vienišų asmenų | 6 |
| Vienišų nusenusių | 6 |
| Daugiau nei 75 m. amžiaus | 195 |
| Suaugusiųjų neįgaliųjų | 50 |
| Vaikų su negalia iki 18 m. | 6 |
| Darbingo amžiaus neįgaliųjų | 14 |
| Socialinę atskirtį patiriančios šeimos | 7 |

 1.3. Seniūnijos seniūnaitijos, bendruomenės, bendrijos (skaičius, pagrindinė informacija).

**Dūkštų seniūnija padalyta į 6 seniūnaitijas:**

**Dūkštų** (Adomčiškių k., Buivydų k., Daubarų k., Dūkštų k., Kačergiškių k., Klimoniškių k., Moliūnų k., Trečiokiškių k., Rusėnų k., Bradeliškių k.,) – seniūnaitė Jadvyga Guk;

**Brinkiškių** (Brinkiškių k., Kryžinės k., Papokšės k., Staikiškių k.,) – seniūnaitis Aleksandr Kardis;

**Geisiškių** (Antakalnių k., Geisiškių k., Balčiūniškių k.) – seniūnaitis Stasys Prutkauskas;

**Miežionių** (Aliejūnų k., Europos k., Maskviškių k., Miežionių k., Padvarių k., Pakalnių k., Rokiškių k., Grabijolų k., Pūstelnikių k.) – seniūnaitis Juzef Brazulevič;

**Airėnų I** (Airėnų I k., Airėnų II k.,Bagotų k., Bielazariškių k., Karmazinų k., Molynės k., Verkšionių k.,) – seniūnaitė Lidija Michaliova;

**Paąžuolių** (Genių k., Kazliškių k., Levydonių k., Marijoniškių k., Medviediškių k., Paąžuolių k., Pietuškių k., Sarginės k., Šiauliškių., Vėlybniškių k., Vydautiškių k., Zakariškių k.,Tintiniškių k., Babrukiškių k., Giesvės k., Užugiesvių k.) – seniūnaitė Jadvyga Šidlovskaja.

 1.4. Švietimo įstaigos (pavadinimas, vaikų sk., pagrindinė informacija apie įstaigą).

Seniūnijos teritorijoje veikia Dūkštų pagrindinė mokykla (mokosi 12 mokinių), lenkų dėstomąja kalba, Dūkštų pagrindinės mokyklos ikimokyklinė vaikų grupė „Bitutės“ (lanko 9 vaikai), Dūkštų pagrindinės mokyklos priešmokyklinė vaikų grupė „Drugeliai“ (lanko 17 vaikų).

 1.5. Kultūros, socialinės, sporto, sveikatos įstaigos, bibliotekos, bažnyčios ir kt. (Pavadinimas, pagrindinė informacija apie įstaigą).

Veikia: NDKC Dūkštų skyrius, Dūkštų biblioteka, Dūkštų girininkija, Neries regioninis parkas, Dūkštų Šv. Onos bažnyčia, Šv. kankinio Jurgio Nugalėtojo cerkvė.

 1.6. Kapinės, visuomeninės paskirties teritorijos, poilsinės zonos, parkai ir kt., sutartys dėl laikinų prekybos nuomos vietų (kioskai), prekybos aikštelės, prekybos ir paslaugų vietos ir kt.

Seniūnijos teritorijoje yra 2 veikiančios kapinės – Dūkštų ir Geisiškių.

 1.7. Seniūnijos teritorijoje esančios įmonės (veiklos pobūdis, darbuotojų sk.).

Seniūnijos teritorijoje veikia: UAB „Airėnai“ (14 darbuotojų), veiklos pobūdis - metalo gaminių gamyba; UAB „Smelinga“ (7 darbuotojai), veiklos pobūdis - žemės ir aplinkos tvarkymo darbai,krovininio transporto ir statybinės technikos nuoma; UAB „[J&S Gėlės](https://www.registrucentras.lt/jar/paieska/k.php?kod=302685709&p=1)“, veiklos pobūdis – daržininkystė, sodininkystė, gėlės ir dekoratyviniai augalai; UAB „Jojimo centras Žirgas“ (3 darbuotojai), veiklos pobūdis – sporto paslaugos, sporto klubai; privatus vaikų darželis MB „Terlius“ (3 darbuotojai); kavinė „Pušynėlis“ (4 darbuotojai); restoranas „Food in the wood“ (7 darbuotojai), 3 maisto prekių parduotuvės: UAB „Biovela Trade Company“, UAB „Viltara“ (10 darbuotojų), UAB „Logibertos grupė“ (4 darbuotojai), šaudykla „TGR“. Įmonėse dirba seniūnijos bei gretimų gyvenamųjų vietovių gyventojai.

1. **Vilniaus rajono savivaldybės administracijos Dūkštų seniūnijos vidinė struktūra, valdomi ištekliai.**

 2.1. Vilniaus rajono savivaldybės administracijos Dūkštų seniūnija yra Vilniaus rajono savivaldybės administracijos struktūrinis teritorinis padalinys, veikiantis *Vilniaus rajono* aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veikla *Vilniaus rajono savivaldybės administracijos* Dūkštų seniūnija siekia:

* aktyvinti kultūrinį, sportinį, turistinį bei dvasinį gyvenimą;
* saugoti ir puoselėti dvasines, istorines vertybes, krašto tradicijas;
* telkti bendruomenę bendroms akcijoms, renginiams, šventėms;
* mažinti seniūnijos gyventojų socialinę atskirtį.

 2.2. Seniūnijos vidinė struktūra (darbuotojų skaičius, pareigos).

Dūkštų seniūnijos personalą sudaro 11,5 etato, dirba 12 darbuotojų: seniūnas, vyr. raštvedė, vyresn. finansininkė, vyresn. soc. darbo organizatorė, vyresn. žemės ūkio specialistė, vyresn. specialistės ( dvi pareigybės), 2 kapinių prižiūrėtojai (1,5 etato), valytoja, 3 kiemsargiai.

 2.3. Seniūnijos turtas apskaitomas seniūnijos balanse, lėšos.

Dūkštų seniūnijai priklauso automobilis Toyota Corolla Verso, balanse turime gyvenamąjį namą su ūkiniais pastatais Genių k.

Iš viso mūsų balanse yra – 2007 252,36 Eur ilgalaikio turto, trumpalaikio turto – 17 696,98 Eur.

 2.4. Užimtumo didinimo programa (lėšos, įdarbinta žmonių, veikla).

Užimtumo didinimo programai 2022 metams skirta 5700 Eur. Planuojama įdarbinti žmonės, kurie atliks seniūnijos teritorijos tvarkymo darbus.

1. **Vilniaus rajono savivaldybės administracijos Dūkštų seniūnijos misija, vizija.**

 3.1. Seniūnijos misija.

Tenkinant Vilniaus rajono Dūkštų seniūnijos bendruomenės viešuosius poreikius ir interesus, įgyvendinti savivaldos teisę ir vykdyti viešojo administravimo ir viešųjų paslaugų teikimo funkcijas seniūnijos lygiu.

 3.2. Seniūnijos vizija.

Rūpintis seniūnijos gyventojų gerove, kuriant saugią ir patogią gyvenamąją aplinką, siekti viešumo ir reaguoti į gyventojų nuomonę, skatinti bendruomenės narių užimtumą.

 3.3. Einamųjų metų seniūnijos metinio veiklos plano tikslai.

* Efektyviai ir racionaliai panaudoti biudžeto lėšas;
* užtikrinti tikslinį vietinės reikšmės kelių priežiūros programos lėšų panaudojimą;
* užtikrinti efektyvų einamųjų metų užimtumo didinimo programos vykdymą ir skirtų lėšų panaudojimą;
1. **Einamųjų metų KPPP ir Vietos bendruomenių savivaldos programos lėšų poreikis.**

 4.1. KPPP **planuojamas** lėšų poreikis (planuojami įgyvendinti darbai, tikslai, uždaviniai).

Planuojamas KPPP lėšų poreikis 200 000 Eur.

Planuojami darbai:

* išasfaltuoti likusią kelio atkarpą Gėlių g., Geisiškių k.;
* išasfaltuoti likusią kelio atkarpą Ganyklų g., Genių k.;
* dalinai atlikti pažvyravimo, žvyro dangos remonto darbus Dūkštų g., Dūkštų k.;
* dalinai atlikti Žaros 2-oji g. žvyro dangos remonto ir pakelės griovių atstatymo darbus.

 4.2. Vietos bendruomenių savivaldos programos **planuojamas** lėšų poreikis (planuojami įgyvendinti darbai, tikslai, uždaviniai).

Planuojama efektyviai panaudoti pagal vietos bendruomenių savivaldos programą gautas lėšas atsižvelgus į vietinių bendruomenių poreikius, kurie bus išgryninti išplėstinių seniūnaičių sueigų metu.

 4.3. Iš savivaldybės biudžeto skirtos lėšos įsiskolinimams dengti.

Iš savivaldybės biudžeto 2021 m. buvo skirta 565,27 Eur įsiskolinimams padengti.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės pavadinimas** | **Rezultatai/****Vertinimo kriterijai** | **Savivaldybės biudžeto asignavimai** | **Iš viso** | **Pastabos** |  |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |  |
| **Susisiekimo ir gatvių apšvietimo infrastruktūros gerinimo programa (03)** |  |
| 03 | 01 |  **Plėtoti rajono gyventojams patogią ir saugią susisiekimo sistemą** |  |  |
| 03 | 01 | 03 |  **Apšviesti rajono gyvenviečių gatvės ir plėsti gatvių apšvietimo tinklus** |  |
| 03 | 01 | 03 | 01 |  Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Dūkštų, Geisiškių, Europos k., Miežionių, Pąažuolių, Airėnų II, Verkšionių, Aliejūnų, Antakalnių, Rokiškių, Buivydų k Medviediškių k.120000 kwh  | 25,0 |  |  | 25,0 |  | 25,0 |  |  |  |
| 03 | 01 | 03 | 01 | Gatvių apšvietimo įrengimas | . | 60,0 |  |  | 60,0 |  | 60,0 |  |  |  |
|  **Valdymo programa (04)** |  |  |
| 04 | 01 |  **Užtikrinti sklandų savivaldybės institucijų darbą** |  |  |
| 04 | 01 | 01 | **Sudaryti sąlygas savivaldybės funkcijų vykdymui** |  |  | 103200 |
| 04 | 01 | 01 | 04 | Seniūnijų darbo organizavimas | Vykdoma nuolat | 148,0 |  | 0,6 | 148,6 |  | 148,6 |  |  |  |
| 04 | 01 | 02 |  **Įgyvendinti Savivaldybei teisės aktais priskirtas valstybines funkcijas** |  |  | 14100 |
| 04 | 01 | 02 | 14 | Žemės ūkio funkcijų vykdymas | Paraiškų priėmimas | 16,6 | - |  | 16,6 |  | 16,6 |  |  |  |
|  **Saugios ir švarios gyvenamosios aplinkos kūrimo programa (05)**  |  |
| 05 | 01 |  **Užtikrinti gyventojams nepertraukiamą komunalinių paslaugų teikimą** |  |
| 05 | 01 | 02 |  **Palaikyti rajone švarią aplinką** |  |  | 2500 |
| 05 | 01 | 02 | 05 | Atliekų tvarkymas(bešeimininkių šiukšlių surinkimas ir išvežimas) seniūnijose | Atliekų išvežimas iš kapinių, administracinio pastato | 3,5 |  |  | 3,5 |  | 3,5 |  |  |  |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas seniūnijose | Sutvarkyta ir prižiūrėta kapinių teritorija, kaimų aplinka | 43,9 |  |  | 43,9 |  | 43,9 |  |  |  |
| 05 | 01 | 02 |  **Atlikti kasmetinius rajono kelių ir miestelių ir kaimų gatvių priežiūros darbus** |  |  |
| 05 | 01 | 02 | 08 |  Kelių ir gatvių remontas bei priežiūra seniūnijoje (žvyrkelių greideriavimas, asfaltbetonio duobių remontas, žvyro ir asfalto dangų įrengimas) | Papildyti žvyru duobes, esančias Dūkštų seniūnijos kaimų keliuose.  | 67,4 |  |  | 67,4 |  | 67,4 |  |  |  |
| **Socialinės atskirties mažinimo programa (08)** |  |  |
| 08 | 01 |  **Didinti socialiai remtinų asmenų integraciją į visuomenę ir mažinti socialinę atskirtį** |  |  |
| 08 | 01 | 01 |  **Teikti socialinę paramą** |  |  | 19300 |
| 08 | 01 | 01 | 01 | Piniginės socialinės paramosteikimasišmokant pašalpas ir kompensacijas | Vykdoma nuolat | 23,2 |  |  | 23,2 |  | 23,2 |  |  |  |
| 08 | 01 | 02 | **Teikti socialines paslaugas** |  |  | - |
| 08 | 01 | 02 | 05 | Socialinę atskirtį patiriančių šeimų priežiūra seniūnijoje | Vykdoma nuolat | - | - | - | - | - | - | - |  |  |
| 08 | 01 | 04 |  **Padėti bedarbiams grįžti į darbo rinką** |  |  |  |
| 08 | 01 | 04 | 01 | Užimtumo didinimo programos vykdymas | Teritorijos tvarkymas ir gražinimas. Bedarbių skaičiaus mažinimas |  | 5,7 |  | 5,7 |  | 5,7 |  |  |  |

Seniūnė Honorata Masalskienė

Vyresnioji finansininkė Regina Mlynska